Обучение по ЗБУТ
2025-12-18 09:30 - 16:30 (Europe/Sofia) | НЦТР, ул. Алабин 16-20, София
Софийската стопанска камара (ССК) организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението е финансирано от Фонд „Условия на труд” и е безплатно за членовете на ССК, но с предварителна регистрация.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 18.12.2025 г., четвъртък, от 9.30 до 16.00 часа (регистрация на участниците от 9:30 до 10:00 ч.), на ул. Алабин 16-20, заседателна зала на НЦТР, зала „Македония“, ет. 6.
Заявки се приемат до 12.12.2025 г. или до запълване на местата в залата.
За контакт: Мирослав Тончев, email: sofia@bia-bg.com.
РЕГИСТРИРАЙТЕ СЕ ТУК!
***
ПРОГРАМА НА ОБУЧЕНИЕТО
Модул 1: Основни международни, европейски и национални документи
по безопасност и здраве при работа

Насоки за принос към Целите на ООН за устойчиво развитие (ЦУР) (ISO/UNDP PAS 53002:2024):

Осигуряване на здравословен начин на живот достоен труд за всички.

Стратегическа рамка на ЕС за безопасност и здраве при работа за периода 2021—2027 г.

Европейски контекст за цифрова трансформация. Кампания „Здравословни работни места“ за периода 2023—2025 г. – „Здраве и безопасност при работа в цифровата ера“.

Международната организация на труда (МОТ). Глобалната стратегия на МОТ за осигуряване на безопасност и здрави при работа. Декларация на МОТ за основните принципи и права в областта на труда.
Изкуствен интелект. Регламент (ЕС) 2024/1689 на Европейския парламент и на Съвета.
Европейският зелен пакт. Безопасност и здраве на работещите, заемащи зелени работни места.
Индустрия 4.0 и влияние върху здраве и безопасност при работа:

IOT
дигитализацията на процесите
изкуствен интелект.

Индустрия 5.0 и влияние върху здраве и безопасност при работа.
Дискусия.

Модул 2: Промени в законодателството за здраве и безопасност при работа

Актуални промени в законодателството за здраве и безопасност при работа – законодателство на Република България; нормативна уредба по безопасност и здраве при работа; хармонизиране с правото на ЕС.
Основни принципи за осигуряване на безопасност и здраве при работа – изисквания за информираност, обучение и инструктаж на работещите в областта на безопасността и здравето при работа; използване на лични предпазни средства на работното място; трудови злополуки – основни положения, установяване, разследване, регистриране и деклариране. застраховане за риска „Трудова злополука”; контрол за спазване на трудовото законодателство.
Директива (ЕС) 2022/2464 и стандарти за здраве и безопасност при работа
Дискусия.

Модул 3: Системи за управление на здравето и безопасността при работа на предприятието в съответствие с нормативните разпоредби за БЗР

Оценяване на рисковете за безопасността и здравето на работещите.
Основните принципи в ISO 45001:2018 „Системи за управление на здравето и безопасността при работа”.
Политика, цели, задачи на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 4: Добри практики за развитие на системите за управление на здравето и безопасността при работа

Развитие на системите за управление на здравето и безопасността при работа ISO 45002
Показатели за измерване на професионалното здраве и безопасността (ISO/TS 24179:2020, ISO 30414:2018)
Психологическо здраве и безопасност при работа (ISO 45003:2021)
Примерни теми, поискани от работодателите:

Защита от частици във въздуха на работната зона чрез маски;
Осигуряване на безопасност и здраве при работа от разстояние. Нормативни изисквания и практически съвети;
Безопасност при използване на опасни химически вещества и смеси;
Специална закрила на някои категории работници и служители;
Действия при извънредни обстоятелства. Авариен план на предприятието.

Дискусия.

Всеки модул е с продължителност от 2 академични часа (по 45 минути). Обучението се провежда в един ден. Всички обучения задължително обхващат всички модули с различна тежест. Продължителност на един учебен ден – 8 академични часа. Дневна натовареност от 9.30 до 16.30 ч.

Business Mixer - нетуъркинг събитие
2026-01-20 19:00 - 23:00
Бъдете в кръга на мислещите, действащите и успелите. Нетуъркинг събитието, което не можете да изпуснете!
Дата: 20.01.2026 г.
Начало: 19:00 ч.
Място: SOTTO Bar’n Music, ул. Верила 5, гр. София
Запазете своето място ТУК!
Нетуъркинг събитието е организирано съвместно от Business Mixer и Софийската стопанска камара.
За кого е Business Mixer?

За предприемачи – търсещи партньори и нови възможности.
За професионалисти – които желаят да разширяват мрежата си от контакти.
За млади таланти – нуждаещи се от първите „златни“ контакти.
За инвеститори – разпознаващи потенциал в хора и идеи.
За всички, които обичаме интелигентна среда и смислени запознанства.

Business Mixer представя темата на вечерта:
Какво се случва със златото и среброто и как да запазите стойността на парите си при инфлация?
На сцената излиза Стоян Тонев, съосновател на TOPGOLD.
За лектора: Кой е Стоян Тонев?

Той е човекът, който превърна 1 000 лв. в бизнеси за стотици милиони и пренаписа правилата в търговията с благородни метали.
2010 г. – стартира първия си бизнес със скромните 1 000 лв., но с амбиция, която струва много повече.
Следващите 9 години – притежава най-успешния бизнес за регистрация на нови фирми в България – регистрира над 3 000 фирми, работи с предприемачи от всякакъв мащаб и е изгради мрежа, която му отваря международни хоризонти.
2020 г. – създава Europa Bullion, която само за 2 години се превръща в един от най-големите онлайн дилъри на инвестиционно сребро в Европа.
2023 г. – реализира износ на сребърни монети за САЩ на стойност над 350 млн. долара – най-големият износ от България към американския пазар.
Март 2025 г. – поставя началото на TOP GOLD, който бързо се превърна във вторият по големина дилър на злато в България с продажби за 2025 г. над 150 млн. лв. и най-големият дилър на инвестиционно сребро в България.

Защо темата за инвестиционното злато и сребро е критично важна точно сега?
Във времена на политическа нестабилност нуждата от сигурни активи и финансови знания е важна.
България влиза в еврозоната. Промяната се случва и следващите месеци ще са най-критичните за личните и бизнес финанси.
Инфлацията няма да Ви каже кога изяжда спестяванията Ви – тя го прави тихо.
Всеки ден стойността на парите Ви пада, ако не знаете как да я защитите.
България е в златна еуфория. Докато се чудите какво да правите с парите си, българите за 2025 г. вече са вложили близо 1 млрд. лв. в злато.
Точно тук идва нуждата да чуете експерт, който знае кога, защо и как се прави това разумно.
Остани любознателен. Тази вечер ще Ви даде нещо по-ценно от информация – ще Ви даде увереност, среда и ценни контакти.
Кои сме ние?
BUSINESS MIXER е премиум нетуъркинг формат, който миксира предприемачи, визионери и експерти от всички сфери на бизнеса, за да избухнат нови идеи и партньорства.
Какво правим?
Всеки месец създаваме вдъхновяващо преживяване за амбициозните и можещите в неформална бар обстановка, където новите приятелства се случват естествено.
Нашата мисия
Да събираме хора, които могат да си помогнат, да си партнират и да растат заедно.
Нашата философия

Контактите са капитал.
Срещите създават възможности.
Средата определя посоката
Успехът е заразен, когато си сред амбициозни хора.

Стойността, която ще получите:

Срещнете хора, които могат да Ви помогнат – партньори, клиенти, ментори, бъдещи приятели
Чуйте вдъхновяващата история на гост-лектора
Менторска маса – получете обратна връзка от експерти и инвеститори
Участвайте в среда, която отключва разговори и възможности
Продължете контактите и след събитието чрез нашата Viber общност: ТУК

Как протича вечерта?
19:00 – вратите отварят
19:00 – 20:00 – модерирано нетуъркинг приключение
20:00 – 20:30 – говори гост-лектор
20:30 – 20:45 – Q&A – разговор, който можете да насочите според своите цели
20:45 – 23:00 – after party
Атмосферата е зареждаща и непринудена. Усетете енергията и нека се забавляваме заедно!
Запазете своето място ТУК!

CIMIX 2026 | ИЗДАНИЕТО ЗА ТРАНСФОРМАЦИЯ
2026-01-27 - 2026-01-29
Добре дошли на CIMIx 2026! Във Виена международни лица, вземащи решения от бизнеса и творческите индустрии, ще се съберат, за да проучат нови бизнес модели, възможности за финансиране и стратегии за творчески иновации. В B2B срещите може да се включите и онлайн!
Час и място
27.01.2026 г., 09:00 ч. – 29.01.2026 г., 18:00 ч.
1045 Vienna, AustriaWiedner Hauptstraße , Wiedner Hauptstraße 63, 1040 Wien, Австрия
За събитието
CIMIx 2026 е международна конференция и формат за намиране на партньори, който свързва творческите индустрии с бизнеса и индустрията, която ще се проведе на 27- 28 януари 2026 г. във Виена, Австрия.
Онлайн b2b срещи ще се проведат на 29 януари 2026 г.
Регистрирайте се тук!
Организатори на събитието са ADVANTAGE AUSTRIA – Австрийската агенция за интернационализация и иновации – заедно с Creative Industries Austria (KAT), Enterprise Europe Network, Film and Music Austria Association (FAMA) и EIT Culture & Creativity.
КАКВО ДА ОЧАКВАТЕ?

Вдъхновяващи основни доклади и панели: Международни лектори споделят тенденции, стратегии и визии.
Практически семинари и майсторски класове: Задълбочете експертния си опит в интерактивни сесии.
Демонстрации на най-добри практики: Успешно сътрудничество между креативните индустрии и бизнеса.
B2B сесии за намиране на партньори: Запознайте се с нови партньори и проучете бизнес възможности.
Ексклузивен вечерен прием на 27 януари: Музика, кулинарни акценти и творчески срещи в уникална атмосфера.
Акценти на we:transform: Творчески приноси, дизайнерски лаборатории и междусекторни сесии, организирани от общността KAT.

ПРОГРАМА:

Финансиране за креативност

Изследване на нови модели на финансиране – от публично финансиране до инвестиции с въздействие: как креативните идеи стават икономически устойчиви.

Трансформация на бизнеса

Успешно навигиране в промяната: стратегии, инструменти и най-добри практики за бизнеса в преход.

Сътрудничество с индустрията

Където креативността среща индустрията – партньорства, които насърчават иновациите и конкурентоспособността.

Бизнесът на събитията на живо

От конкурса за песен на Евровизия до изложения и концерти – как събитията на живо трансформират икономики, марки и общности.

B2B СРЕЩИ
На 27 януари 2026 г. програмата включва целенасочени B2B сесии за намиране на партньори, за да се улесни директният обмен и сътрудничество.
На 29 януари участниците, които не могат да присъстват лично, ще имат възможност да организират индивидуални онлайн B2B срещи (чрез платформата b2match).
ЕКСКУРЗИИ
Освен това, участниците в CIMIx ще имат ексклузивната възможност да разгледат креативни акценти във Виена на 27 януари, с избор между Vienna Synchron Stage, Mi’pu’mi Games или изложбата |indeterminate⟩⟨apparatus| на Belvedere 21. Ще се изисква отделна регистрация.
ЗА КОГО Е ПРЕДНАЗНАЧЕНО?

Професионалисти от креативните индустрии: филми, музика, дизайн, игри, мода, архитектура, медии и създаване на съдържание.
Компании и организации от индустрията и бизнеса, търсещи творчески принос за трансформация и иновации.
Стартъпи и млади таланти, които искат да изградят международни мрежи и да развият своите проекти.
Международни експерти и мултипликатори, споделящи най-добри практики и стратегии за устойчиво развитие.
Бизнес лидери и мрежови специалисти, целящи да инициират нови сътрудничества и да изследват нови пазари.

Регистрирайте се тук!
За повече информация: Миряна Недева, m.nedeva@bia-bg.com

KETS 2026 EU BROKERAGE EVENT
2026-02-04 - 2026-02-05
Добре дошли на 12-то издание на брокерското събитие на ЕС KETs по теми, свързани с предстоящите покани по програмата „Хоризонт Европа“.
Час и място
04.02.2026 г., 09:00 ч. – 05.02.2026 г., 18:00 ч.
IHK Haus der Wirtschaft, Lammstraße 13-17, 76133 Karlsruhe, Германия
За събитието
Искате ли да се справите с предизвикателствата на промишлеността, производството, материалите, изкуствения интелект /AI/, роботиката, батериите и водорода? – Тогава използвайте уникалните възможности на събитието за брокери на ЕС KETs (Key Enabeling Technologies) 2026 на 5 февруари 2026 г. в Карлсруе, Германия!

Регистрирайте се тук!
За да проправят пътя за предстоящите покани по програмата „Хоризонт Европа“ (Клъстер 4 (Индустрия, Цифрови технологии), Клъстер 5 (Батерии, Водород) и свързаните с индустрията теми на Клъстер 6), Националните контактни лица по цифрови и индустриални технологии (NCP DIT) в тясно партньорство с партньорите от мрежата Enterprise Europe Network (EEN) Steinbeis Europa Zentrum и Grand Est Développement, френските национални контактни лица (NCP) в Bpifrance, проектите на NCP в мрежа NCP4Industry Plus и Idealist2027 и мрежите EEN, предлагат това уникално събитие за намиране на партньори:
1 ден, 1 пленарна сесия, шест тематични семинара с презентационни сесии и B2B срещи

Производство, кръгова икономика и енергоемки индустрии
Суровини
Модерни материали
Съхранение на енергия (верига за създаване на стойност в батериите и водород)
Изкуствен интелект
ИКТ

МСП, индустриалци, изследователи, университети, лаборатории, градове и публични органи, независимо дали търсите нещо, това събитие е мястото, където трябва да бъдете!
Цени: Участието е безплатно, но регистрацията е задължителна, тъй като броят на участниците на място е ограничен.
Забележка: Темите на това брокерско събитие са взети от уеб страницата Horizon Papers на Science Business (https://sciencebusiness.net/horizon-papers )
Ключови теми, които се разглеждат

Хоризонт Европа, Стълб II
Клъстер 4 (Производство, Строителство, Стоманодобив, Кръгова икономика, Суровини, Авангардни материали, Дигитализация, Изкуствен интелект, Данни, Роботика, Фотоника и квантови технологии,…)
Клъстер 5 (Батерии, Водород)
Клъстер 6 (теми, свързани с материалите и производството)

Възможности

Нетуъркинг: Събитието предоставя чудесна възможност за създаване на ценни контакти.
Споделяне на експертиза и опит: споделете своите прозрения и знания по определена тема и много други.
Вдъхновение: вдъхновете се с нови идеи и контакти, за да постигнете целите си.
Бъдете в крак с най-новите тенденции и новини
Разгледайте нови продукти и услуги
Инициирайте контакт, сътрудничете си с други
БЪДЕТЕ ВИДИМИ!

Регистрирайте се тук!

ESG&FRIENDS 2026
2026-02-17
Президентът на Република България г-жа Илияна Йотова ще бъде специален гост на петото издание на форума ESG&Friends.
Събитието ще се състои на 17 февруари 2026 г. в хотел Хилтън и ще събере водещи експерти, бизнес лидери и професионалисти, ангажирани с устойчивото развитие.
Основен лектор на конференцията ще бъде проф. Ян Йонкер – международно признат експерт по бизнес моделиране и устойчиво предприемачество с над 40-годишен опит, преподавател и автор на 35 книги по темата. Той е носител и на рицарско звание с офицерски ранг от краля на Нидерландия за приноса си извън академичната сфера в популяризирането на устойчивостта.
Основните теми на форума:
– Омнибус и новите правила за бизнеса.
– Трансформации във веригите на доставки.
– Управление на ресурсите и разходите.
– Ментално здраве и устойчиви екипи.
– AI и ролята му в устойчивото развитие.
Непосредствено след конференцията ще бъдат връчени и престижните награди на ESGnews.bg (церемонията е с покани).
Напомняме, че остават само 10 дни за закупуване на билети, а местата вече са силно ограничени! Своето място в обучителната сесия с проф. Йонкер и в конференцията може да резервирате ТУК.
Използвайте код PARTNER за 20% отстъпка.
При интерес за участие и партньорство, обърнете се директно към Виктория Илкова @ ilkova@economic.bg , която ще Ви предостави детайли за възможностите и конкретните ползи за Вашата компания.
Партньорството с ESG&Friends Ви дава възможност за:

силна видимост пред целева бизнес аудитория;
експертно позициониране чрез участие в панел или самостоятелна презентация;
брандиране преди, по време и след събитието;
дългосрочна комуникация чрез каналите на ESGnews.bg.

Форумът предлага директен достъп до:

C-level мениджмънт и decision-makers.
ESG и експерти по устойчивост.
Финансови директори, ПР и маркетинг специалисти.
Компании, търсещи реални решения и партньорства.

БСК е сред институционалните партньори на форума.
bTV е официален медиен партньор на конференцията.

Бизнес възможности в Република Казахстан (безплатен уебинар)
2026-02-20 11:00 - 15:00
Центърът за иновации, международна търговия, технологична трансформация и анализи (ЦИНТРА) към Българската стопанска камара (БСК) и Enterprise Europe Network (EEN) в сътрудничество със Службата по търговско-икономическите въпроси (СТИВ) към Министерството на икономиката в Алмати, Република Казахстан, Ви канят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Казахстан“ и ще представи ключови икономически тенденции, инвестиционен климат и конкретни възможности за развитие на бизнес и партньорства в региона.
Събитието ще бъде водено от Атанас Ненов – ръководител СТИВ-Алмати, Република Казахстан, и Радостина Кръстева – главен експерт в ЦИНТРА/БСК.
Атанас Ненов има над 30 години трудов стаж в български и чуждестранни производствени и търговски фирми от държавния и частния сектор, с експертиза в сферите: финанси, IT, външна търговия, туризъм, недвижими имоти, привличане на инвестиции в българската икономика, производство и търговия на електронни изделия, административна дейност. Това е неговият втори мандат като Ръководител СТИВ – Алмати и ще сподели своя практически опит, анализи и добри практики, както и ще отговори на въпроси от участниците.
По време на уебинара ще бъдат разгледани:

икономическата среда и приоритетни сектори в Казахстан,
възможностите за навлизане на чуждестранни компании,
практически насоки за партньорства и инвестиции,
предстоящи международни форуми и изложения в гр. Алмати и други градове на Република Казахстан през 2026 г.,
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Можете да откриете повече информация за Казахстан и икономиката на страната по сектори в прикачените документи ТУК.
Събитието ще се състои на 20 февруари 2026, петък, от 11:00 – 15:00 EET в ZOOM.
РЕГИСТРИРАЙТЕ СЕ ТУК!
Краен срок за регистрация: 17 февруари 2026, 17:00 ч.
Събитието е без такса за участие!
Моля, следете допълнителна информация относно датите на следващите ориентационни уебинари за:

Южна Африка – с работна дата 20 март 2026 г.
Португалия – очакван през април – май 2026 г.
Виетнам – очакван през юни 2026 г.

Запазете мястото си и станете част от серията събития, които отварят врати към нови пазари и партньорства!
Ще се радваме да Ви приветстваме сред участниците.

Business Mixer: Mystery Edition
2026-02-26 19:00 - 23:30
Този февруари няма да се запознаваме по стандартния начин. Business Mixer ще бъде различен.
Ще сложим маски на очите си, като символ на това, че в бизнеса всички имаме роли.
Нека си напомним, че зад всяка позиция стои човек.
Да се отпуснем и да срещнем другия без предубеждения.
Да разговаряме без етикети.
Да видим човека отвъд длъжността му.
Да бъдем чути заради идеите си, не заради позицията си.
В края на вечерта, маските падат, защото най-силните връзки се случват, когато останем просто хора.
Business Mixer – с първото си маскирано нетуъркинг издание.
Какво да очакваш:

Networking, какъвто никога досега не е имало.
Маски за всички гости (по желание).
Зад пулта – един от най добрите DJ в София.
Уникални коктейли, специално създадени за Business Mixer.
Отличаващите ни от всички – Business Mixer нетуркинг игри.

Събитието е организирано в партньорство със Софийската Стопанска камара и е подходящо за професионалисти от всички сфери, бизнес собственици, фрийлансъри, млади таланти, които завършват обучението си и търсят първите златни контакти в бизнес средите.
Ценови категории:

Ранен достъп – 10 евро

Ограничен брой билети за най-бързите, до изчерпване на количествата.

Стандартен билет – 15 евро

Билетите са достъпни до 25.02.2026 г.

Късен достъп – 20 евро

Само при останала наличност в деня на партито.
Събитието е с ограничен капацитет – 180 участници. Цените на билетите се определят спрямо момента на покупка, колкото по-рано купите своя билет, толкова по-изгодна е цената му. С наближаването на датата на събитието стойността се повишава. Всички билети осигуряват еднакъв достъп до програмата и изживяването, независимо от цената.
Очаквайте вечер, в която мистерията ще създаде най-смислените запознанства. Никой не знае с кого точно ще се срещне тази вечер. Но всички ще си тръгнат с нещо повече от визитки!
ЗАПАЗИ МЯСТО

MWC Open Innovation Challenge 2026
2026-03-02 - 2026-03-05
Добре дошли на MWC Open Innovation Challenge 2026 е международно събитие за B2B срещи, което обединява корпорации, инвеститори, стартиращи компании и доставчици на технологии, за да създадат решения за реални предизвикателства.
Час и място

02.03.2026 г., 11:30 ч. – 05.03.2026 г., 21:30 ч.
Hall 8-4YFN Fira de Barcelona, Av. de la Reina Maria Cristina, s/n, Sants-Montjuïc, 08004 Barcelona, Испания

За събитието

MWC Open Innovation Challenge 2026 е международно събитие за B2B срещи, което обединява корпорации, инвеститори, стартиращи компании и доставчици на технологии, за да създадат решения за реални предизвикателства.
MWC Open Innovation Challenge се организира от ACCIO, отдел на Министерството на предприемачеството и труда на каталунското правителство, в сътрудничество с Enterprise Europe Network, най-голямата мрежа за бизнес подкрепа в световен мащаб.
От 2 до 5 март ще се провеждат само физически срещи между корпорации и доставчици на технологии (собственици на предизвикателствата). Физическите срещи ще се проведат на мястото на провеждане на конгреса на 4YFN в Барселона.
Онлайн срещи с корпорации ще се проведат от 9 до 14 март.
Срещи между доставчици на технологии ще се провеждат само онлайн.

За повече информация:
Миряна Недева
m.nedeva@bia-bg.com

REFA-курс: "Анализ, оптимизация и устойчиво управление на производствените процеси"
2026-03-09 - 2026-04-09
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 9-20 март 2026 г.
Модул 2. Управление на производствени данни – 30 март – 9 април 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език, с общ обем от около 800 страници.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена: За един участник – 1350 ЕUR, без включен ДДС.
Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753, bic@bia-bg.com
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.

Серия уебинари на EU Sanctions Helpdesk: Какво трябва да знаят европейските компании за санкциите на ЕС
2026-03-17 - 2026-03-31
Европейските санкции са ключов инструмент на външната политика на ЕС и оказват пряко влияние върху дейността на бизнеса. За компаниите е изключително важно да познават правилата, ограниченията и изискванията за съответствие, тъй като неспазването им може да доведе до сериозни правни, финансови и репутационни рискове.
За да подпомогне европейските предприятия – особено малките и средни компании – EU Sanctions Helpdesk организира серия от практически уебинари, които ще представят основите на режима на санкции на ЕС и ще дадат насоки за правилно прилагане на изискванията за съответствие.
Предстоящи сесии:
• Сесия 1 – Въведение в санкционните режими на Европейския съюз
17 март 2026 | 10:00–11:30 CET | Линк за регистрация
• Сесия 2 – Правна рамка и насоки за прилагане
19 март 2026 | 10:00–11:30 CET | Линк за регистрация
• Сесия 3 – Санкционирани лица, субекти и санкционни списъци
24 март 2026 | 10:00–11:30 CET | Линк за регистрация
• Сесия 4 – Съответствие със санкционните режими и due diligence
31 март 2026 | 10:00–11:30 CET | Линк за регистрация
По време на уебинарите участниците ще научат как да идентифицират санкционирани лица и субекти, как да работят със санкционни списъци, какви са приложимите правни рамки и как да изградят ефективни процедури за спазване на санкционния режим и due diligence.
Участието в тази серия е ценна възможност за компаниите да намалят риска от нарушения, да защитят международната си дейност и да гарантират, че работят в пълно съответствие с европейското законодателство.
Уебинарите се провеждат онлайн и са отворени за всички заинтересовани компании.

Brand&Strategy Marketing Conference 2026: Преосмисляне на бранд стратегията от продукт към преживяване
2026-03-24
На 24 март 2026 г. в Inter Expo Center ще се проведе пилотно издание на конференцията Brand&Strategy Marketing Conference 2026, организирана от сп. Enterprise.
Форумът е специализирано B2B събитие, което обединява водещи експерти в областта на бранд стратегията, клиентското изживяване и маркетинговите иновации около критичната тема за изграждането на брандове с измерима и висока стойност в условията на бързо променяща се бизнес среда.
„Целта ни е да създадем общност от професионалисти, които споделят виждането, че стратегическият бранд мениджмънт е критичен бизнес актив, а не просто функция на маркетинга“, коментира Надя Гогова, издател и управляващ партньор на сп. Enterprise.
Brand&Strategy Marketing Conference адресира фундаменталната промяна в начина, по който се изграждат и възприемат марки. Събитието е създадено за професионалистите, които разбират, че успешният бранд през 2026 г. и в бъдеще е далеч повече от визуална идентичност – това е стратегически актив, който е водещ двигател на резултатите на бизнеса.
Конференцията се фокусира върху три ключови направления, които дефинират модерния бранд мениджмънт:

Новото лице на бранда: лекторите и участниците в събитието ще разгледат какво прави един бранд успешен. Участниците ще получат практически инструменти за адаптиране на бранд стратегиите на организациите към динамичната пазарна среда.
От продукт към преживяване: съвременният клиент не купува просто продукти и услуги, той купува преживяване. Участниците в конференцията ще научат как водещите компании и маркетинг мениджъри трансформират точките за взаимодействие с бранда в запомнящи се преживявания, които изграждат лоялност у клиентите и водят до препоръки.
Хора, технологии, култура: успешните брандове намират баланса между човешкия подход и технологичните иновации. Лекторите ще предложат практически примери как постигат автентичност и мащабируемост едновременно чрез синергия между хора и нови технологии.

Събитието е платформа за обмен на знания и опит между маркетингови експерти, бранд мениджъри, собственици на бизнеси и всички професионалисти, които отговарят за стратегическото развитие на марките в техните организации. Програмата на конференцията е структурирана около практически примери и интерактивни дискусии с фокус върху приложимостта на обсъжданите стратегии.
Програмата, в допълнение към основните презентации, включва:

експо зона с демонстрации на иновативни маркетингови решения;
структурирани networking сесии по време на кафе паузите;
достъп до презентационни материали и допълнителни ресурси след събитието.

За допълнителна информация за събитието, лекторите и програмата и регистрация: https://brandstrategy.enterprise.bg/
Членовете на БСК могат да използват промкод за 20% отстъпка от цената на стандартен билет: BIA20

Партньори: Devin, Spetema, Vidas
Стратегически партньори: Българска стопанска камара (БСК), Русенска търговско-индустриална камара, Българска асоциация на рекламодателите, БАИТ, Браншова камара на дървообработващата и мебелна промишленост (БКДМП), BESCO, Българска асоциация на PR агенциите (БАПРА), Българска асоциация на комуникационните агенции (БАКА), Национално сдружение Недвижими имоти (НСНИ), Българо-румънска търговска камара
Медийни партньори: NetInfo
Дигитални партньори: Zenterra.ai, Design Expert, Etarget
Комуникационна агенция: RED Communication Agency
Технологичен партньор и домакин: Inter Expo Center

За допълнителна информация и медийни запитвания:
Надя Гогова ВероникаНиколова
списание ENTERPRISE Red Communication
моб.: +359 894 426 239 моб.: +359 887 115 666
e-mail: nadya@enterprise.bg e-mail: press@rca.bg

SERP Conf. Sofia 2026: Видимост в свят, доминиран от AI-търсенето
2026-03-25
На 25 март в Интер Експо Център SERP Conf. Sofia 2026 отново ще събере професионалисти от различни държави за своето източноевропейско издание. Събитието предоставя експертни решения отвъд сухата теория, готови за прилагане стратегии и качествен нетуъркинг. Обратната връзка от шестте издания (четири в България, две в Австрия) потвърждава това.
В индустрията се срещат много конференции с десетки лектори и паралелни програми, обещаващи всичко на всички. SERP Conf. се отличава с различен подход. Събитието е с фокус върху съдържанието пред мащаба и върху измеримите резултати пред маркетинговия шум.
Данните в допитване, проведено след SERP Conf. Sofia 2025, показват, че 46,8% от участниците заемат висши ръководни позиции, 27,7% са SEO специалисти, а 19,1% са маркетинг или е-комерс мениджъри.
„SERP Conf. е страхотно събитие, ако се занимавате със SEO или дигитален маркетинг“, казва Кирил Киров, главен изпълнителен директор. „Лекторите са силни, съдържанието е на ниво, а организаторите наистина се грижат за цялостното изживяване. Всичко е добре подредено и събитието е идеалното място да се запознаете с хора от бранша. Определено си заслужава, ако сте сериозни в тази индустрия.“
„След предишни издания аудиторията поиска да се съсредоточим върху теми, вариращи от техническо SEO и link building до оптимизация за AI и ефективност на съдържанието. Това ни показва, че за публика имаме практици, които разбират нюансите в работата на SEO експертите. За хората, които ни се доверяват, е важно, че получават от това събитие работещи модели, които могат веднага да внедрят, тестват и скалират“, обяснява Никола Минков, основател и главен изпълнителен директор на Serpact – българската SEO агенция с най-много международни награди, която стои зад SERP Conf.
Докато по-големите конференции предлагат на посетителите си множество сесии, които се провеждат паралелно, с участието на множество лектори, SERP Conf. поддържа само една сцена и представя на нея само внимателно подбрани теми.
„Когато имате много потоци по различни теми, вие признавате, че не всичко е от съществено значение“, отбелязва Минков. „Ние възприемаме обратния подход, като подчертаваме, че ако нещо не е достатъчно важно, за да заслужи вниманието на всички, то не е за нас.“
Сред лекторите на SERP Conf. Sofia 2026 са:

Mark Williams-Cook – Director at Candour / Founder of AlsoAsked

Bengu Sarica Dincer – SEO мениджър в Designmodo

Златан Иванов – съосновател на Trackian и основател на The Data Arsenal

Стефка Георгиева – основател и главен изпълнителен директор на ADvantage

Вихрен Бисет – главен търговски директор на euShipments.com и член на борда на директорите

Евелина Миленова – SEO специалист в Hostinger

Светослав Миланов – Изпълнителен директор и председател на Управителния съвет на iBank

Калин Каракехайов – основател на Seo.Domains и Edoms.com

Мартин Миланов – Head of Organic Growth в myPOS

Велин Найденов – SEO Team Lead в Serpact

Предстои да бъдат обявени още имена.
Изданието за 2026 г. представя AI Lab. Това е специализирана програма, адресираща най-значимата трансформация в търсенето, на която сме свидетели днес – търсене, асистирано от изкуствен интелект.
AI Lab комбинира експертизата на Trackian (SaaS маркетингова платформа), Serpact (най-награждаваната българска SEO агенция), AI Entry (инструмент за измерване на AI видимост) и Digital A (дигитална агенция). Участниците получават задълбочен анализ и готови модели за имплементиране, които иначе биха изисквали месеци вътрешна разработка и значителни финансови инвестиции.
„Повечето бизнеси поддържат стабилен SEO трафик – без да осъзнават, че потребителите вече откриват брандове и чрез AI платформи. Предвидимият растеж изисква архитектура, а не интуиция. AI Lab предоставя работни рамки за одит на AI видимостта и системи за нейното подобряване“, обяснява Минков.
Конференцията представя и ексклузивен Masterclass за големи компании и онлайн търговци, който адресира нововъзникващите предизвикателства пред тях на организационно ниво: координиране на Search Visibility между брандове, навигиране във вътрешната политика, изграждане на устойчиви модели на работа и т.н.
Водещ на изданието за 2026 г. ще бъде Анна Цолова, треньор по медийни умения и публично говорене в „Speak, So People See You!“. Тя е едно от най-разпознаваемите лица в България – 13 години е била автор и водещ на сутрешни предавания по двете най-големи частни телевизии в страната.
Билетите за SERP Conf. Sofia 2026 вече са налични ТУК

25 март 2026 г.
Интер Експо Център
9:30 ч. – 18:00 ч. българско време

„Видимостта е въпрос на изграждане, а не на догадки“, заключава Минков. „SERP Conf. е мястото, където получавате знания и ноу-хау, които създават предвидима видимост в търсенето – независимо дали се оптимизира за алгоритми или за системи с изкуствен интелект.”

Уебинар "Ориентиране в глобалната санкционна среда — ключови ефекти върху българския бизнес"
2026-03-25 17:00 - 18:30
Българското представителство на ACSS представя:

Ориентиране в глобалната санкционна среда — ключови ефекти върху българския бизнес

25 март 2026 г. · 17:00 – 18:15 ч. (българско време, EET) · 11:00 – 12:15 ч. (Ню Йорк, EDT)

Регистрирайте се сега

Описание

В условията на нарастваща сложност и взаимна обвързаност на глобалните санкционни режими, българският бизнес е изправен пред все по-сериозни регулаторни предизвикателства. Настоящият уебинар предлага стратегически обзор на водещите санкционни режими – Европейския съюз, Съединените щати (OFAC) и Обединеното кралство (OFSI) – и анализира тяхното пряко и непряко отражение върху българската икономическа среда.

Какви ключови знания ще придобиете

Йерархията и взаимодействието между основните санкционни режими (ООН, ЕС, САЩ и Обединеното кралство), включително ефектите от вторичните санкции на САЩ и Закона „Магнитски“ върху българската правна и бизнес среда.
Идентифициране на рисковете, произтичащи от т.нар. (sanctioned-by-extension), в резултат на правилата за собственост и контрол (Правилото за 50%).
Технологична инфраструктура (Tech Stack): избор и оптимално калибриране на системи за скрининг на PEP, санкционни списъци и негативна медийна информация (adverse media).
Цялост и качество на данните: защо принципът „garbage in, garbage out“ продължава да бъде най-същественият риск при автоматизирания скрининг.
Управление на фалшивите съвпадения (false positives): постигане на баланс между рисковия апетит на организацията и оперативната ефективност.

Business Lady Awards – 17 години отличаваме и насърчаваме дамите, лидери в бизнеса
2026-03-25 19:00
София ще бъде сцена на едно от най-елегантните и престижни събития в бизнес календара на България — Business Lady Awards, които вече 17 години отличават и насърчават жените лидери, предприемачи и визионери, променящи икономическата и обществената среда със своя професионализъм, иновации и лидерство.
На 25 март 2026 г., в историческата и архитектурно внушителна сграда на Централен военен клуб, ще се проведе тържествена гала вечер, превръщаща церемонията не просто в награждаване, а в изискан културно-бизнес спектакъл.
Business Lady Awards е единственото бизнес събитие в България, което съчетава официална церемония по награждаване с мащабна сценична програма от класически изкуства.
В рамките на вечерта гостите ще се насладят на:

изпълнения на Видинската симфониета
специално участие на солисти от Софийската опера и балет
балетни и оперни изпълнения, създаващи атмосфера на елегантност, стил и тържественост

Тази уникална симбиоза между бизнес елита и класическото изкуство превръща събитието в преживяване, което надхвърля традиционния формат на наградна церемония.
Тазгодишното издание се реализира с подкрепата на водещите работодателски организации в страната:

Българска стопанска камара (БСК)
Българска търговско-промишлена палата (БТПП)
Български форум на бизнес лидерите (БФБЛ)
Конфедерация на работодателите и индустриалците в България (КРИБ)

Партньорството подчертава нарастващата роля на женското лидерство като стратегически фактор за устойчивото развитие на икономиката.
Водещи на церемонията ще бъдат обичаните телевизионни личности Ники Кънчев и Стойчо Керев, които ще поведат гостите през вечер, посветена на успеха, вдъхновението и силата на лидерството.
Достъпът до събитието е строго лимитиран, а участието в наградите се осъществява след селекцията на почетното жури — принцип, който гарантира високото ниво и престижния характер на Business Lady Awards.
В продължение на почти две десетилетия Business Lady Awards изгражда общност от лидери, създава възможности за стратегически партньорства и популяризира успешните бизнес модели, които вдъхновяват следващото поколение предприемачи.
Събитието продължава да доказва, че успехът има стил, визия и обществена стойност.

Регистрация и информация: awards.businesslady.club

Лидер.БГ с първа за 2026 г. регионална бизнес конференция в Ст. Загора
2026-03-26 15:00 - 17:00
През 2026 г. Лидер.БГ (член на Софийската стопанска камара) продължава развитието на инициативата „Регионални конференции на Лидер.БГ“, като поставя началото ѝ с първата регионална бизнес конференция в град Стара Загора – символ на устойчивост, съхранени културни традиции и регион с изключителен икономически и инвестиционен потенциал, утвърден като енергийното сърце на България.
Събитието ще се проведе на 26 март от 15:00 в Културен център “Стара Загора”.
Повече информация и програмата може да намерите тук.
ВХОД СВОБОДЕН | ЗАДЪЛЖИТЕЛНА РЕГИСТРАЦИЯ ТУК
Домакин на Регионалната бизнес конференция на Лидер.БГ е община Стара Загора. Събитието ще се проведе под патронажа на кмета на общината г-н Живко Тодоров, който ще открие конференцията и ще даде начало на ключови дискусии по теми от стратегическо значение за развитието на регионите.
Програмата на конференцията включва три основни дискусионни направления – „Инвестиции“, „Иновации“ и „Сигурност“. Темите са избрани като водещи приоритети за устойчивото развитие на регионалната икономика и за адаптацията на бизнеса в условията на динамична и бързо променяща се среда.
Събитията на Лидер.БГ се припознават от бизнеса като едни от най-ефективните и мащабни форуми в страната – с висока концентрация на качествени контакти и стратегическа визия.
Златен спонсор на събитието е Shell – глобална група от енергийни и нефтохимически компании със средно 86 000 служители в повече от 70 страни. Shell използва усъвършенствани технологии и имат иновативен подход за изграждане на бъдеще с устойчива енергия.
Сред участниците и основните спонсори на конференцията са Сектрон, Up Tombou, Токи, Smart Factoring, EY(Ernst & Young), Апис, Агенция за регионално икономическо развитие (АРИР), Grohe, Hörmann, Електрохолд Продажби, Пощенска банка, Елте Инженеринг и други водещи компании и организации.
Партньори на събитието са Българската агенция за инвестиции, Изпълнителната агенция за насърчаване на малките и средните предприятия, Българско-турската търговско-индустриална камара, Българо-румънската търговска камара, Търговско-промишлената палата – Стара Загора, Агенция за регионално икономическо развитие – Стара Загора, КРИБ – Стара Загора, Българският форум на бизнес лидерите, Конфиндустрия България, както и други институционални и бизнес организации, ангажирани с развитието на инвестиционната среда и предприемачеството. Тяхното участие гарантира стратегически хоризонт и международна перспектива.
Регионалните конференции на Лидер.БГ са утвърдена платформа за стратегически диалог и устойчиви партньорства между бизнеса, образованието, местната и централната власт, както и между национални и международни инвеститори, с фокус върху дългосрочното развитие на българските региони.
Работен език – български и симултантен превод на английски език.
Събитията на Лидер.БГ са с безплатен достъп, след предварителна регистрация: ТУК

Онлайн кръгла маса за МСП за всеобхватното и икономическо търговско споразумение между ЕС и Канада
2026-03-26 16:00 - 18:00
Всеобхватното и икономическо търговско споразумение между ЕС и Канада (CETA) донесе множество възможности за нашите европейски малки и средни предприятия.

Сега повече от всякога е ключово европейските МСП да научат как да търгуват с Канада и да получат подкрепа за това.
DG TRADE организира онлайн кръгла маса за МСП на 26 март, 16:00-18:00 ч. българско време, за да предостави на МСП практическа информация и опит за това как да търгуват с Канада.
Участието е безплатно, но с предварителна регистрация.

Регистрирайте се ТУК

Дневен ред на кръглата маса за МСП

1. Въведение

2. Отзиви от МСП, които вече търгуват с/в Канада

3. Съществуваща подкрепа за търговия с Канада:

В ЕС: Европейско насърчаване на търговията: съществуваща подкрепа в държавите членки за подпомагане на МСП да търгуват с Канада
В Канада: Международни мрежови партньори (EEN): как канадският пазар работи на практика, практически съвети и контакти за допълнителна подкрепа

4. Как да се ориентирате в митническите изисквания? Практически примери

5. Заключение: информация за съществуващите онлайн инструменти за подкрепа на МСП и въпроси и отговори относно търговията между ЕС и Канада

Ако имате допълнителни въпроси, свържете се с: Flavia.FERRASSON@ec.europa.eu

Уебинар "Бизнес възможности в Република Южна Африка и Кралство Лесото"
2026-03-31 11:00 - 14:00
Център за иновации, международна търговия, технологична трансформация и анализи (ЦИНТРА) към Българска стопанска камара (БСК) и Enterprise Europe Network (EEN) в сътрудничество с Посолството на Република България в Претория, Република Южна Африка, имат удоволствието да Ви поканят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Южна Африка и Кралство Лесото“ и ще представи ключови икономически тенденции, инвестиционен климат и конкретни възможности за развитие на бизнес партньорства в двете страни.
Събитието ще бъде водено от Калоян Георгиев, аташе (политически и икономически въпроси) в Посолството на Република България в Претория, Република Южна Африка и Радостина Кръстева Главен експерт ЦИНТРА БСК.
Калоян Георгиев работи по политическите и икономически аспекти на отношенията на България с РЮА и със страните на вторична акредитация – Намибия, Ангола, Ботсуана, Лесото, Замбия, Зимбабве и Мавриций. На база опита си в региона ще сподели анализи и добри практики, и ще отговори на въпросите на участниците.
По време на уебинара ще бъдат разгледани:

икономическата среда и водещи сектори в Република Южна Африка и Кралство Лесото;
възможности за навлизане на български компании;
практически насоки за създаване търговски и инвестиционни партньорства ;
предстоящи международни форуми и изложения в Република Южна Африка и Кралство Лесото през 2026г.;
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Събитието ще се състои на 31 март 2026, вторник, от 11:00 – 14:00 EET в ZOOM.
Краен срок за регистрация: 27 март 2026, 17 ч
Събитието е без такса за участие!
Запазете мястото си и станете част от серията събития, които отварят врати към нови пазари и партньорства.
Ще се радваме да Ви приветстваме сред участниците!
РЕГИСТРИРАЙТЕ СЕ ТУК!

REFA-курс "Организация и управление на фирмата и оптимизация на производствените процеси"
2026-04-15
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 20 – 30 април 2026 г.
Модул 2. Управление на производствени данни – 11 май – 22 май 2026 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена: За един участник – 1350 ЕUR, без включен ДДС.
Храна и нощувка: За сметка на участниците
Защо това обучение е важно за Вас?
В условия на нарастващи разходи, недостиг на кадри и високи изисквания към производителността, компаниите се нуждаят от структуриран, доказан и приложим подход за управление на процесите. Методиката на REFA – Германия, утвърдена повече от 100 години в индустрията, предоставя:

По-ясна „картина“ на процесите и загубите: участниците се научават да анализират работни системи и потоци на работа, да идентифицират тесни места, излишни движения и неефективни операции – и да аргументират промени с данни.
Стандартизиране и устойчиви подобрения: внедряване на ясни стандарти за работа и организация на работните места, които улесняват обучението на нови служители, намаляват вариациите в резултатите и подпомагат качеството.
По-добра производствена отчетност и управленски контрол: практични методи за работа с производствени данни – така че планирането, нормирането, калкулацията на разходи и проследяването на изпълнение да стъпват на измерими показатели, а не на допускания.
Повишаване на ефективността без „натиск“ върху хората: подход, който балансира производителност, ергономия и реални условия на труд – с цел по-малко грешки, по-малко преработки и по-добра организация на натоварването.
Международно призната квалификация: успешно завършилите получават оригинални сертификати от REFA Германия, валидни в международен контекст.

Обучението е препоръчително за:

производствени предприятия и стартиращи бизнеси от широк спектър на икономически дейности;
мениджъри на производство, технолози, групови мениджъри от различни нива, анализатори, икономисти, инженери, студенти, стажанти, консултанти и др.

Отзиви и референции за това обучение можете да получите от тези, които вече избраха РЕФА.
Запишете се сега: Онлайн-заявка за участие
Срок за регистрация: 15 април
Поради ограничения брой на местата и проявения предварителен интерес, записванията ще стават по реда на постъпване на заявките.
За допълнителна информация се обръщайте към нас на адрес: София 1527, ул. Чаталджа 76, ет. 1, тел.(факс) 02/980 10 90, 0884 038753.
За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.

Retail & Manufacturers Community Day
2026-04-16
Retail & Manufacturers Community Day за 15-та година събира лидери от търговията, производството и маркетинга
На 16 април 2026 г. в Inter Expo Center ще се проведе 15-ото юбилейно издание на конференцията Retail & Manufacturers Community Day, организирана от сп. Enterprise.
Събитието събира на едно място експерти и лидери от сектора на търговията, производството, маркетинга и технологичния сектор, за да дискутират бъдещето на потребителските брандове. То е насочено към професионалисти и компании, които искат да разберат по-добре как се променя търговската среда и как могат да използват новите технологии, за да изградят устойчив бизнес модел.
Форумът Retail & Manufacturers Community Day е утвърдена платформа за обмен на идеи, практически опит и иновации между различните участници в ритейл екосистемата. Участниците в конференцията ще обсъждат дигиталната трансформация на ритейл сектора и индустрията и за развитието на брандовете в условията на нови модели за растеж.
Фокусът на дискусиите ще е върху промяната в потребителското поведение и стратегиите, които помагат на компаниите да укрепят бизнеса си и да останат конкурентоспособни в условията на динамична пазарна среда.
Ключови теми:

данни и анализи на потребителите и поведението им;
интеграция на онлайн и физическа търговия и омниканалност;
автоматизация и изкуствен интелект в сферата на продажбите и логистиката;
изграждане на силен бранд;
персонализация и преживяване и други.

Лекторите на Retail & Manufacturers Community Day ще предлагат примери от практиката си и реални казуси в компании, които прилагат иновативни и адаптивни подходи за управлението на бизнес процесите, клиентското преживяване и внедряването на нови технологични решения.
Ключов акцент на форума е диалогът между производители и търговци – два сектора, които трябва да работят заедно и едновременно да се адаптират към промените в поведението на потребителите и динамиката на пазарите.
Освен лекционната програма, конференцията дава възможност за участие в специализиран уъркшоп за маркетингово бюджетиране. В рамките на уъркшопа ще се обсъждат маркетинговите бюджети, полагането на цели и отчитането на постижения.
Членовете на БСК могат да се възползват от промокод за 20% отстъпка от цената на стандартен билет: BIA20
Повече информация за програмата на Retail & Manufacturers Community Day, лекторите и възможностите за регистрация и участие можете да намерите ТУК

Партньори на събитието:
Имиджов партньор: BCS Bulgaria
Партньори: Devin, Spetema, Българска стопанска камара, Браншова камара на дървообработващата и мебелна промишленост, Българска ритейл асоциация, БАИТ, Българска асоциация на ПР агенциите, Българска асоциация на комуникационните агенции, Българо-румънска търговска камара, Изпълнителна агенция за насърчаване на малките и средни предприятия
Медийни партньори: Net Info, HR.Manager
Дигитални маркетинг партньори: SEOMAX, Design Expert, Etarget
Комуникационна агенция: RED Communication Agency

За допълнителна информация и медийни запитвания:
Надя Гогова Вероника Николова
списание ENTERPRISE Red Communication
моб.: +359 894 426 239 моб.: +359 887 115 666
e-mail: nadya@enterprise.bg e-mail: press@rca.bg

Срок за регистрация за ILA Berlin Air Show 2026, Берлин
2026-04-23
В изпълнение на Проект № BG16RFPR001-1.013-0001 „Реализация на мерки за интернационализация на българските МСП чрез подкрепа дейността на Изпълнителна агенция за насърчаване на малките и средните предприятия (ИАНМСП) – Фаза 2“, финансиран от Програма „Конкурентоспособност и иновации в предприятията“ 2021-2027, съфинансирана от Европейския съюз, Изпълнителната агенция за насърчаване на малките и средните предприятия (ИАНМСП) организира Търговска мисия с посещение на международна изложба за авиация ILA Berlin Air Show 2026, 09-13.06.2026 г., гр. Берлин, Федерална Република Германия. Поканени за участие в търговската мисия са малки и средни предприятия от следните сектори на българската икономика: авиация, аеронавтика, ИКТ, електротехника, електроника, машиностроене, металообработване и др., които развиват икономическа дейност в секторната насоченост на търговската мисия и са част от националните и регионалните приоритетни сектори, съгласно Националната стратегия за малките и средни предприятия 2021-2027 г. (НСМСП 2021-2027), посочени в приложение №2 от Правилата за организиране, провеждане и участие на български производители в търговски мисии в чужбина, организирани от ИАНМСП.
Международното изложение ILA Berlin обхваща цялата верига на добавена стойност на авиационната и космическата промишленост, в това число секторите авиация, аеронавтика и поддоставчици за съответните индустрии. Панаирът показва нагледно как може да се осъществи преходът на гражданската авиация към климатична неутралност. Уникалният Space Pavilion демонстрира многобройните предимства на космическите полети за нашия живот на Земята – от опазване на природата и цифровизация до национална сигурност и мобилност. В изложбената зона Advanced Air Mobility се представя цялата гама от безпилотни авиационни системи и електрически вертикално излитащи летателни апарати (eVTOL). Международният център за поддоставчици в същото време събира широко разклонената верига на производители с купувачи, с фокус върху стабилността на веригата за доставки.
Европейската комисия е важен стратегически партньор на ILA Berlin, като това сътрудничество укрепва технологичното лидерство на Европа и проправя пътя към устойчиво бъдеще на авиацията и космонавтиката под мотото Airborne in Europe. Традиционно, ILA Berlin привлича над 95 000 посетители и 600 изложители от 31 държави. На сцените на събитието се изявяват лектори и експерти, които обсъждат тенденциите в авиацията и космонавтиката и предлагат екологично чисти решения.
Програмата на търговската мисия предвижда: посещение на одобрените МСП на международна изложба за авиация ILA Berlin Air Show 2026 и участие в съпътстващите събития, като B2b срещи, пичинг сесии с инвеститори, специализирани семинари и др.
За участие в Търговската мисия, Агенцията поема изцяло или частично разходите на един представител от класирано предприятие, а именно:

Разходи за пътуване (самолет, влак, автобус);
Трансфери и вътрешен транспорт;
Хотелско настаняване;
Разходи за входни такси за посещение на конференции/нетуъркинг събития;
Друг вид разходи, свързани с основната цел на търговската мисия;
Разходи за организация на бизнес срещи и посещения по места;
Разходи за реклама на мероприятията и публикации в пресата и в електронните медии в страната и чужбина и др.

Право на участие в мисията имат представляващи предприятието, собственици, основатели, съоснователи, членове на управителния съвет, членове на борда на директорите, председатели, акционери и др., които участват активно във взимането на решения за фирмата. За участие може да бъде определено и лице, служител на съответното предприятие кандидат, назначено на трудов договор.
Участието на българските предприятия в търговски мисии в чужбина представлява минимална помощ, като не трябва да попадат в забранителните режими на Регламент (EС) №2023/2831 на Комисията от 13.12.2023 г. относно прилагането на чл. 107 и чл. 108 от Договора за функционирането на Европейския съюз към помощта “de minimis” OB L от 15.12.2023 г.
За участие в търговската мисия, предприятието-кандидат трябва да отговаря на следните изисквания:

Да отговаря на критериите за микро, малко или средно предприятие съгласно чл. З и чл. 4 от ЗМСП по смисъла на §1, т.1 от Допълнителната разпоредба на Закона за малките и средните предприятия (ЗМСП);
Да няма публични задължения към държавата съгласно чл. 162, ал. 2, т.1 от Данъчно-осигурителния процесуален кодекс (ДОПК);
Да притежава допустим Код на основна икономическа дейност (КИД), съгласно Условия за допустимост на крайни получатели по на ПКИП (Приложение № 2), който отговаря на секторната насоченост на търговската мисия;
Не попада в недопустимите за финансиране области и сектори, съгласно чл.1, параграф 1 от Регламент (ЕС) 1060/2021;

„Свързани предприятия“ и „предприятия партньор“ по смисъла на чл. 4, ал. 3 и ал. 5 от ЗМСП и пар.1 от Допълнителните разпоредби на Търговския закон не могат да бъдат самостоятелни кандидати за участие в една и съща търговска мисия. В този случай, до класиране се допуска кандидата, чиито първоначални документи за участие в търговската мисия в чужбина са постъпили по-рано в деловодството на МИР (за ИАНМСП), на електронен адрес: office@sme.government.bg или на платформата www.b2bconnect.bg.
За кандидатстване за участие в търговската мисия, предприятието-кандидат следва да подаде следните документи:
1. Заявка за участие с „Критерии за оценка и класиране“ (Образец 1).
2. Декларация за минимални помощи (Образец 2.1).
3. Декларация за двойно финансиране (Образец 2.2)
4. Декларация за обстоятелствата по чл. 3 и чл. 4 от Закона за малките и средните предприятия (ЗМСП) за предходната приключила финансова година (Образец 3) и Указания за попълване на Декларацията (Образец 3.1)

Когато предприятието е свързано и/или предприятие партньор, към Декларацията се прилага и Справка за обобщените параметри на предприятието (Образец 4).
Документи, отразяващи разпределението на капитала за периода, за който се отнасят декларираните данни в Декларацията за обстоятелствата по чл. 3 и чл.4 от ЗМСП

5. Пакет документи във връзка с Регламент (ЕС) № 2016/679 от 27 април 2016 г. за обработването на лични данни в рамките на ИАНМСП (GDPR) (Образец 5)
6. Декларация за липса на свързаност с друго предприятие кандидат (Образец 6)
7. Актуален документ, доказващ принадлежност към райони в преход или слабо развити райони. Предвид факта, че настоящият проект е насочен към подпомагане на интернационализацията на МСП в райони в преход (Югозападен район: област Благоевград, област Кюстендил, област Перник, Софийска област и София-град) и в по-слабо развити райони (Северозападен, Северен централен, Североизточен, Югоизточен и Южен централен район), финансирането на районите в преход е приблизително 1/6 от бюджета на Проекта, а за по-слабо развитите райони приблизително 5/6 от бюджета на Проекта.
8. Удостоверение за код на дейност по КИД-2008, издадено от Националния статистически институт (НСИ) за предходната приключила финансова година.
9. Удостоверение по чл. 87, ал. 6 от ДОПК за липса на публични задължения по чл. 162, ал. 2, т. 1 от ДОПК към държавата, издадено от Национална агенция за приходите (НАП) не по-рано от 6 месеца към датата на кандидатстване.
10. Разпечатка за актуално състояние на предприятието кандидат от Търговския регистър, дружествен договор, устав или друг валиден документ, в който ясно е посочено, че лицето е представляващ предприятието, собственик, основател, съосновател, член на управителния съвет, член на борда на директорите, председател, акционер или др., който участва активно във взимането на решения за фирмата или Разпечатка на справка от НАП за актуално състояние на всички/действащи трудови договори или друг валиден документ, в който ясно е посочено, че лицето е назначено на трудов договор в компанията към датата на кандидатстване за участие в търговската мисия в чужбина.
Предприятие, участващо за първи път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, не подлежи на самофинансиране. ИАНМСП поема 100% от направените за него разходи за участие в промоционалната проява.
Предприятие, участващо за втори, трети и т.н. път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, възстановява 30% от направените за него разходи за участие в промоционалната проява. Крайната сума от 30%-то финансиране от страна на кандидата, ще бъде прецизирана спрямо броя на одобрените за участие предприятия и същите ще бъдат уведомени преди подписване на договор за участие.
ИАНМСП ще сключи договор за участие с първите 12 класирани и одобрени предприятия. Всички одобрени за участие предприятия следва да са запознати и да спазват Правилата за поведение при участие на представители на българските предприятия в търговски мисии в чужбина, организирани от ИАНМСП.
Посоченият период на провеждане на търговската мисия е индикативен. Организаторът си запазва правото, след уточняване на индивидуалните параметри на мисията (брой участници, полети, хотелски настанявания и др.) да промени, при необходимост, началната и/или крайна дата на провеждане на мисията.
Моля за Вашето съдействие настоящата информация да бъде разпространена до всички фирми, членове на представляваната от Вас организация от горепосочените сектори и с интереси от участие в бизнес проявата.
При интерес за участие в търговската мисия, следва най-късно до 23.04.2026 г., петък, включително, предприятието да подаде изискуемите документи по един от следните начини:
а) По поща, куриер или лично на адрес: Деловодство на Министерство на иновациите и растежа (за ИАНМСП), 1000 София, ул. „Княз Александър I“ 12.
б) По електронен път и подписани с валиден КЕП на представляващия предприятието на office@sme.government.bg или на платформа www.b2bconnect.bg на профила на проявата.
За допълнителна информация може да се обръщате към: Ася Андреева, старши експерт в отдел „Международни прояви и сътрудничество“, тел. 02/ 940 79 36, e-mail: a.andreeva@sme.government.bg и към Кристин Дерменджиев, главен експерт в отдел „Международни прояви и сътрудничество“, тел. 02/ 940 79 47, email: k.dermendzhiev@sme.government.bg

Срок за регистрация за HealthTech Amsterdam 2026, Амстердам
2026-04-24
В изпълнение на Проект № BG16RFPR001-1.013-0001 „Реализация на мерки за интернационализация на българските МСП чрез подкрепа дейността на Изпълнителна агенция за насърчаване на малките и средните предприятия (ИАНМСП) – Фаза 2“, финансиран от Програма „Конкурентоспособност и иновации в предприятията“ 2021-2027, съфинансирана от Европейския съюз, Изпълнителната агенция за насърчаване на малките и средните предприятия (ИАНМСП) организира Търговска мисия с участие в международно конферентно събитие HealthTech Amsterdam 2026 (HLTH Europe), 14-18.06.2026 г., гр. Амстердам, Кралство Нидерландия.
Поканени за участие в търговската мисия са малки и средни предприятия от следните сектори на българската икономика:

биотехнологии,
изкуствен интелект в медицината,
дигитално здравеопазване,
производство на лекарствени вещества и продукти, хранителни добавки и др.,

които развиват икономическа дейност в секторната насоченост на търговската мисия и са част от националните и регионалните приоритетни сектори, съгласно Националната стратегия за малките и средни предприятия 2021-2027 г. (НСМСП 2021-2027), посочени в приложение №2 от Правилата за организиране, провеждане и участие на български производители в търговски мисии в чужбина, организирани от ИАНМСП.
Предстоящото издание на HLTH Europe 2026 в Амстердам се очертава като най-значимото събитие за нови технологии и иновации в здравеопазването в Европа. Програмата на събитието е фокусирана върху дигиталната трансформация и устойчивостта, и включва основни теми и акценти като:

AI и дигитални екосистеми: Изкуствен интелект в диагностиката, управлението на данни и персонализираната медицина.
Здравна трансформация: Как иновациите да преминат от пилотни проекти към широкомащабно внедряване в болниците.
Зелен преход в здравеопазването: Въглеродно неутрални здравни системи и устойчиви вериги за доставки.
Достъп до пазара и инвестиции: Специални сесии за това какво търсят инвеститорите в здравните технологии (HealthTech) през 2026 г.

В рамките на търговската мисия българските предприятия ще имат възможност не само да посетят HLTH Europe 2026 в Амстердам, но и да осъществят B2B срещи с международни контрагенти, да намерят нови партньори за клинични проучвания, да привлекат рисков капитал (Venture Capital) и да се запознаят с новите покани по програмата Horizon Europe „Health“ за 2026 г.
За участие в Търговската мисия, Агенцията поема изцяло или частично разходите на един представител от класирано предприятие, а именно:

Разходи за пътуване (самолет, влак, автобус);
Трансфери и вътрешен транспорт;
Хотелско настаняване;
Разходи за входни такси за посещение на конференции/нетуъркинг събития;
Друг вид разходи, свързани с основната цел на търговската мисия;
Разходи за организация на бизнес срещи и посещения по места;
Разходи за реклама на мероприятията и публикации в пресата и в електронните медии в страната и чужбина и др.

Право на участие в мисията имат представляващи предприятието, собственици, основатели, съоснователи, членове на управителния съвет, членове на борда на директорите, председатели, акционери и др., които участват активно във взимането на решения за фирмата. За участие може да бъде определено и лице, служител на съответното предприятие кандидат, назначено на трудов договор.
Участието на българските предприятия в търговски мисии в чужбина представлява минимална помощ, като не трябва да попадат в забранителните режими на Регламент (EС) №2023/2831 на Комисията от 13.12.2023 г. относно прилагането на чл. 107 и чл. 108 от Договора за функционирането на Европейския съюз към помощта “de minimis” OB L от 15.12.2023 г.
За участие в търговската мисия, предприятието-кандидат трябва да отговаря на следните изисквания:

Да отговаря на критериите за микро, малко или средно предприятие съгласно чл. З и чл. 4 от ЗМСП по смисъла на §1, т.1 от Допълнителната разпоредба на Закона за малките и средните предприятия (ЗМСП);
Да няма публични задължения към държавата съгласно чл. 162, ал. 2, т.1 от Данъчно-осигурителния процесуален кодекс (ДОПК);
Да притежава допустим Код на основна икономическа дейност (КИД), съгласно Условия за допустимост на крайни получатели по на ПКИП (Приложение № 2), който отговаря на секторната насоченост на търговската мисия;
Не попада в недопустимите за финансиране области и сектори, съгласно чл.1, параграф 1 от Регламент (ЕС) 1060/2021;

„Свързани предприятия“ и „предприятия партньор“ по смисъла на чл. 4, ал. 3 и ал. 5 от ЗМСП и пар.1 от Допълнителните разпоредби на Търговския закон не могат да бъдат самостоятелни кандидати за участие в една и съща търговска мисия. В този случай, до класиране се допуска кандидата, чиито първоначални документи за участие в търговската мисия в чужбина са постъпили по-рано в деловодството на МИР (за ИАНМСП), на електронен адрес: office@sme.government.bg или на платформата www.b2bconnect.bg.
За кандидатстване за участие в търговската мисия, предприятието-кандидат следва да подаде следните документи:
1. Заявка за участие с „Критерии за оценка и класиране“ (Образец 1).
2. Декларация за минимални помощи (Образец 2.1).
3. Декларация за двойно финансиране (Образец 2.2)
4. Декларация за обстоятелствата по чл. 3 и чл. 4 от Закона за малките и средните предприятия (ЗМСП) за предходната приключила финансова година (Образец 3) и Указания за попълване на Декларацията (Образец 3.1)

Когато предприятието е свързано и/или предприятие партньор, към Декларацията се прилага и Справка за обобщените параметри на предприятието (Образец 4).
Документи, отразяващи разпределението на капитала за периода, за който се отнасят декларираните данни в Декларацията за обстоятелствата по чл. 3 и чл.4 от ЗМСП

5. Пакет документи във връзка с Регламент (ЕС) № 2016/679 от 27 април 2016 г. за обработването на лични данни в рамките на ИАНМСП (GDPR) (Образец 5)
6. Декларация за липса на свързаност с друго предприятие кандидат (Образец 6)
7. Актуален документ, доказващ принадлежност към райони в преход или слабо развити райони. Предвид факта, че настоящият проект е насочен към подпомагане на интернационализацията на МСП в райони в преход (Югозападен район: област Благоевград, област Кюстендил, област Перник, Софийска област и София-град) и в по-слабо развити райони (Северозападен, Северен централен, Североизточен, Югоизточен и Южен централен район), финансирането на районите в преход е приблизително 1/6 от бюджета на Проекта, а за по-слабо развитите райони приблизително 5/6 от бюджета на Проекта.
8. Удостоверение за код на дейност по КИД-2008, издадено от Националния статистически институт (НСИ) за предходната приключила финансова година.
9. Удостоверение по чл. 87, ал. 6 от ДОПК за липса на публични задължения по чл. 162, ал. 2, т. 1 от ДОПК към държавата, издадено от Национална агенция за приходите (НАП) не по-рано от 6 месеца към датата на кандидатстване.
10. Разпечатка за актуално състояние на предприятието кандидат от Търговския регистър, дружествен договор, устав или друг валиден документ, в който ясно е посочено, че лицето е представляващ предприятието, собственик, основател, съосновател, член на управителния съвет, член на борда на директорите, председател, акционер или др., който участва активно във взимането на решения за фирмата или Разпечатка на справка от НАП за актуално състояние на всички/действащи трудови договори или друг валиден документ, в който ясно е посочено, че лицето е назначено на трудов договор в компанията към датата на кандидатстване за участие в търговската мисия в чужбина.
Предприятие, участващо за първи път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, не подлежи на самофинансиране. ИАНМСП поема 100% от направените за него разходи за участие в промоционалната проява.
Предприятие, участващо за втори, трети и т.н. път в промоционални прояви (търговски мисии в чужбина или изложби в страната/чужбина), организирани от ИАНМСП по текущия проект, възстановява 30% от направените за него разходи за участие в промоционалната проява. Крайната сума от 30%-то финансиране от страна на кандидата, ще бъде прецизирана спрямо броя на одобрените за участие предприятия и същите ще бъдат уведомени преди подписване на договор за участие.
ИАНМСП ще сключи договор за участие с първите 12 класирани и одобрени предприятия. Всички одобрени за участие предприятия следва да са запознати и да спазват Правилата за поведение при участие на представители на българските предприятия в търговски мисии в чужбина, организирани от ИАНМСП.
Посоченият период на провеждане на търговската мисия е индикативен. Организаторът си запазва правото, след уточняване на индивидуалните параметри на мисията (брой участници, полети, хотелски настанявания и др.) да промени, при необходимост, началната и/или крайна дата на провеждане на мисията.
Моля за Вашето съдействие настоящата информация да бъде разпространена до всички фирми, членове на представляваната от Вас организация от горепосочените сектори и с интереси от участие в бизнес проявата.
При интерес за участие в търговската мисия, следва най-късно до 24.04.2026 г., петък, включително, предприятието да подаде изискуемите документи по един от следните начини:
а) По поща, куриер или лично на адрес: Деловодство на Министерство на иновациите и растежа (за ИАНМСП), 1000 София, ул. „Княз Александър I“ 12.
б) По електронен път и подписани с валиден КЕП на представляващия предприятието на office@sme.government.bg или на платформа www.b2bconnect.bg на профила на проявата.
За допълнителна информация може да се обръщате към: Наталия Нечева, главен експерт в отдел „Международни прояви и сътрудничество“, тел. 02/ 940 79 37, e-mail: nt.necheva@sme.government.bg и към Милена Грозева-Торп, главен експерт в отдел „Международни прояви и сътрудничество“, тел. 02/ 940 79 79, email: m.thorp@sme.government.bg.

Бизнес форум на Инициативата „Три морета“ (3SI)
2026-04-28 - 2026-04-29
В периода 28-29 април 2026 г., Президентът на Република България, г-жа Илияна Йотова, ще участва на Срещата на върха на Инициативата „Три морета“, която ще се проведе в гр. Дубровник, Хърватска Република. В рамките на визитата се предвижда тя да бъде придружена от представители на българския бизнес, които ще вземат участие в Бизнес форум на Инициативата „Три морета“ (3SI).
Инициативата „Три морета“ (3SI) е динамична политическа и икономическа платформа, свързваща държавите между Балтийско, Черно и Адриатическо море. Навлизайки в своето второ десетилетие, тя се превръща в гръбнак на европейската устойчивост и в едно от най-бързо развиващите се икономически пространства на континента. Основната ѝ цел е да подобри свързаността в региона чрез инвестиции в енергийна, транспортна и дигитална инфраструктура.
Фокусът на тазгодишното издание, поставен от хърватските домакини е върху укрепването на устойчивостта на региона, цифровата трансформация и свързването на страните от 3SI с глобални икономически коридори като IMEC (Икономически коридор Индия-Близкия изток-Европа) и Транскаспийския международен среден коридор Изток-Запад, известен още като „Средния коридор“.
Паралелно със Срещата на върха ще се проведе „Бизнес форум на Инициативата „Три морета“ (3SI): Възможности за инвестиции в региона на „Три морета“. Той е неразделна част от инициативата, служейки като платформа на високо равнище, която свързва държавни представители, бизнес и индустриални лидери, инвеститори, финансови институции, както и създатели на политики и обществено мнение от Европа и света. Разположен в пресечната точка между политиката и инвестициите, Форумът подкрепя стратегическия диалог, публично-частните партньорства и конкретните бизнес възможности в сектори, които са от решаващо значение за бъдещото развитие на региона и Европа. Форумът е насочен към засилване на икономическата устойчивост и цифровата трансформация в региона между Балтийско, Адриатическо и Черно море. Основната цел на събитието е да насърчи ускореното развитие на инфраструктурата по оста Север-Юг, като същевременно се обърне специално внимание на геополитическата стабилност и цифровата трансформация на държавите членки.
Основни акценти в програмата са:

Транспортна свързаност, енергийна сигурност и дигитализация;
Интеграция с икономическия коридор Индия-Близкия изток-Европа (IMEC) и Транскаспийския международен транспортен маршрут;
Задълбочаване на връзките със стратегически партньори;
Мобилизиране на капитал за инфраструктурни нужди, оценени на приблизително 700 милиарда евро.

Предвид гореизложеното, Изпълнителната агенция за насърчаване на малките и средните предприятия сформира бизнес делегация с представители на български компании от следните сектори: транспорт (автомобилен, железопътен, въздушен, пристанищен, речен и морски), дигитална инфраструктура, иновации, енергетика, логистика, както и компании, развиващи дейност в Черноморския регион.
При проявен интерес следва да бъде направена предварителна регистрация на профила на събитието на www.b2bconnect.bg в срок до 7 април 2026 г.
За допълнителна информация можете да се обръщате към Светла Запрянова, началник на отдел „Международни прояви и сътрудничество“, тел.: 02/940 79 75, е-мейл: s.zapryanova@sme.government.bg.
Организацията по пътуването на бизнес делегацията, включително съдействие при настаняване, вътрешни трансфери и участие в бизнес форума се осъществява от ИАНМСП, със съдействието на Администрацията на Президента и българското посолство в Хърватска Република.
Пътуването ще се осъществи със специален полет на самолет „Airbus 319” на Държавния авиационен оператор, като всички разходи, свързани с хотелското настаняване, вътрешен транспорт, както и лични разходи са за сметка на участниците. На членовете на бизнес делегацията ще бъде изпратена допълнително информация с финансовите параметри и подробна програма на посещението.
Вж. Програма на форума

Киберсигурност без отлагане: Какво трябва да направите още сега?
2026-04-28 13:30 - 17:30
Включете се в събитието на 28 април 2026г., където ще научите повече за нормативните изисквания към бизнеса в областта на киберсигурността, както и конкретни насоки за всички етапи от процеса за постигане на съответствие и готови рамки за работа.
Българската стопанска камара и Entreprise Europe Network в сътрудничество с адвокатско дружество „Тончева и партньори“ и CyberXperts, организират събитие, на тема „Киберсигурност без отлагане: Какво трябва да направите още сега?“.
Изискванията на Директивата NIS2 на ЕС вече са част от българското законодателство с измененията на Закона за киберсигурност, в сила от 13.02.2026 г.
Целта на това събитие е да предостави на бизнеса ясен, практичен и приложим подход за постигане на съответствие с новите изисквания на Закона.
Фокусът е върху реалните действия ,които организациите трябва да предприемат в кратки срокове.
Участниците ще получат конкретни насоки за всички етапи на процеса, както и практически примери и готови рамки за работа.
Събитието включва демонстрации на съвременни решения за киберсигурност, които подпомагат организациите в постигането и поддържането на съответствие.
Обучението ще се проведе на 28 април 2026 г. в сградата на БСК.
Регистрацията започва от 13:30ч.
Събитието ще продължи от 14:00 до 17:30ч.
Програмата ще включва:
Как да започнем: Първи стъпки към NIS2 съответствие

Какво означава NIS2 за бизнеса в България
Как се прави първоначален одит (gap assessment)
Подходи и рамки (напр. ISO 27001, NIST)
Как да четем и анализираме резултатите от одита

Управление на риска и ролята на ръководството (чл. 20)

Какво изисква закона от управленските екипи
Какво трябва да съдържа задължителното обучение за ръководството
Как се прави ефективен risk assessment
Топ 10 най-често срещани кибер заплахи и как да ги адресираме

Административни контроли и документация

Списък на задължителни политики и процедури според NIS2
Как да изградим устойчива система за управление на сигурността
Практически примери и шаблони

Технологични решения в подкрепа на съответствие с NIS2

Демонстрация на решения за защита и мониторинг
Преглед на платформи Cynet и N-able
Как технологиите подпомагат изпълнението на регулаторните изисквани

За кого е събитието
Събитието е насочено към:

Организации, попадащи в обхвата на NIS2
Управители и изпълнителни директори
IT мениджъри и системни администратори
Специалисти по информационна сигурност

Какво ще получите

Ясен план за действие за постигане на NIS2 съответствие
Как да започнете и какво да приоритизирате
Реални примери и практически подход
Какви са най-честите рискове и как да ги управлявате
Конкретни насоки за политики, процедури и контролни механизми
Технологични решения, които улесняват процеса
Конкретни отговори на зададените въпроси.

Лектори на събитието ще бъдат:
Янита Тончева е адвокат с 29 години юридическа практика и богат опит като консултант на корпоративни клиенти в областта на M&A, регулациите, корпоративното, търговското и публичното право. Съчетава задълбочена правна експертиза със стратегическо мислене и подкрепя компании в процеси на растеж, трансформация и разширяване. Консултира международни институции, държавни органи и бизнес клиенти по сложни правни и структурни въпроси, включително инвестиции, партньорства и устойчиво развитие. Основател и управляващ съдружник на Адвокатско дружество „Тончева и партньори“ и „Модус Консулт“ ЕООД, с активен принос към социалната отговорност, правното образование и устойчивото развитие.
Любомир Тулев е основател и изпълнителен директор на CyberXperts и водещ експерт по киберсигурност с международно признати сертификати в сферата. Специализиран в разследване на киберпрестъпления, с опит в ГДБОП, в сътрудничество с Интерпол и Европол, отличен от ФБР като един от най-добре подготвените специалисти в света в дигиталните разследвания. Също така с над 10 години опит в изграждане и внедряване на цялостни стратегии за киберсигурност във водещи технологични компании в частния сектор. Днес Любомир съдейства на малки и големи организации да се защитят ефективно срещу нарастващите киберпрестъпления и води сертификационни и университетски програми за следващото поколение експерти в България, Европа и Близкия изток.
Участието е безплатно, но изисква предварителна регистрация.
Може да се регистрирате ТУК

Регионалната конференция на Лидер.БГ и Тракия икономическа зона събира бизнеса в Пловдив
2026-04-28 15:00 - 17:00
На 28 април 2026 г. Пловдив ще застане в центъра на икономическото и инвестиционното развитие на България, превръщайки се в естествения епицентър на бизнеса, индустрията и стратегическите възможности. От 15:00 ч. в TEZ Event Center ще се проведе Регионалната бизнес конференция на Лидер.БГ – мащабен форум, който събира на едно място бизнеса, институциите, инвестиционната общност и международни партньори около една обща цел: устойчив растеж и нови възможности за региона.
Събитието се реализира в стратегическо партньорство с Тракия икономическа зона – най-големия публично-частен индустриален парк в България и Източна Европа, превърнал се в символ на модерната индустриална трансформация и привличането на мащабни инвестиции. Провеждането на конференцията под патронажа на областния управител на област Пловдив – проф. д-р Владислав Попов, допълнително подчертава значимостта на форума за икономическото бъдеще на региона.
Очакваното присъствие на над 200 представители на водещи компании от страната и чужбина, заедно с международни инвеститори и стратегически партньори, превръща събитието в платформа от ново поколение – място за реални бизнес решения, силни партньорства и визия за следващото ниво на развитие. Пловдив не просто привлича внимание – той уверено се утвърждава като една от най-силните инвестиционни и индустриални дестинации в Югоизточна Европа.
Конференцията ще бъде открита с официални приветствени слова от ключови институционални и бизнес лидери, сред които проф. д-р Владислав Попов – областен управител на област Пловдив, инж. Пламен Панчев – основател и изпълнителен директор на Тракия икономическа зона, адв. Виктор Гугушев – председател на Българо-румънската търговска камара и почетен консул на Румъния в България, Бурхан Немутлу – председател на Българско-турската търговско-индустриална камара, Юлиян Балчев – главен секретар на Българската агенция за инвестиции и Биляна Георгиева – изпълнителен директор на Лидер.БГ.
Специален акцент в програмата е участието на златния спонсор на инициативата „Регионални бизнес конференции на Лидер.БГ“ за 2026 г. – Shell, които ще представят съвременни решения за управление на автопаркове, обединяващи горивни карти, широка мрежа от обекти в България и Европа, контрол и сигурност в едно цялостно решение.
Събитието се реализира с официален медиен партньор Българска национална телевизия, което гарантира висока видимост и национално отразяване.
Програмата включва три тематични дискусионни панела, които обхващат ключовите двигатели на съвременния бизнес:

Инвестиции, растеж и бизнес среда – с участието на Smart Factoring, Адванс експертни оценки, CTP и Lead Vision;
Иновации и технологии – с представители на ABB, STAMH, Up Tombou и Toki;
Икономическа сигурност и устойчива бизнес среда – с участието на Balkansworks, Агенция за сигурност „Скорпио“ и Maple Bear Пловдив.

Сред ключовите акценти е ексклузивната презентация на Schwarz Digits, която ще представи визията за дигиталния суверенитет в Европа и новите модели за сигурна и устойчива дигитална инфраструктура.
Конференцията ще завърши с бизнес нетуъркинг и коктейл, предоставящ възможност за директни контакти между участници, партньори и инвеститори, както и достъп до експо зоната с водещи компании, сред които АПИС, Регионален хъб по биоикономика Пловдив, Порше Пловдив, ETEM, Hörmann, Пощенска банка и NTZ Транспорт.
Специално участие ще имат Порше Пловдив, които ще представят новите модели Audi Q3, Q5 и A6, предоставяйки възможност за тест драйв на място.
Партньори на събитието са Тракия икономическа зона (ТИЗ) като стратегически партньор, Българската агенция за инвестиции (БАИ), Изпълнителна агенция за насърчаване на малките и средните предприятия (ИАНМСП), Българо-румънската търговска камара (BRCC), Българо-турската търговско-индустриална камара (BULTISAD), Българският форум на бизнес лидерите (BBLF) и други.
Със своята силна програма, висок профил на участниците и стратегически партньорства, събитието се утвърждава като едно от най-значимите бизнес събития в България през 2026 г.
Работният език е български, със симултанен превод на английски език.
👉 Повече информация и програма:
https://lider.bg/regionalna-biznes-konferencziya-plovdiv-2026/
📍 Локация:
Google Maps: https://maps.app.goo.gl/RvF2bMQ39Vv2JXDz5
👉 Участието е безплатно, със задължителна регистрация:
https://luma.com/3bzhxrxo
Станете част от срещата, в която бизнес разговорите водят до реални партньорства, а идеите – до действия.

Investor Day 2026
2026-04-29
Българският капиталов пазар продължава да се развива с ускорени темпове, а Българска фондова борса като негов основен двигател има удоволствието да организира за трета поредна година едно от най-големите инвестиционни събития в България – Investor Day 2026.
Тазгодишното издание ще постави акцент върху новата инвестиционна реалност. През 2026 г. засилващата се динамика около Еврозоната укрепва пазарната надеждност и дългосрочното инвеститорско доверие. Положителните очаквания за инвестиционен растеж и корпоративна експанзия увеличават необходимостта от ефективни решения на капиталовия пазар, които подпомагат компаниите да ускорят своя мащаб и конкурентоспособност.
Investor Day е единственият специализиран борсов форум в региона, който свързва едни от икономически най-значимите български компании с водещи частни, стратегически и институционални инвеститори.
Investor Day събира на едно място всички участници на капиталовия пазар, сред които утвърдени компании от над 17 икономически сектори, финансови анализатори, български и чуждестранни инвеститори, банки и инвестиционни посредници, като предоставя платформа за обсъждане на пазарните тенденции, икономическите перспективи пред България в условията на динамично променящата се глобална икономика и възможностите за финансиране на растежа на компаниите чрез пазарите на Българска фондова борса.

Запознайте се с ключови фигури от инвестиционния свят и научете от първо лице за актуалните прогнози за развитието на пазара в България и Европа.
Срещнете се с представители на водещи компании от секторите технологии, финанси, производства, биомедицина, недвижими имоти, зелена енергия и др.
Участвайте в разговори, които оформят бъдещето на финансовите пазари в България.

Дата: 29 април 2026 г.
Място: Grand Hotel Millennium, София
Подробна програма може да откриете ТУК
РЕГИСТРИРАЙТЕ СЕ до 22 април 2026 г.

NEXT LEVEL HR 2026: Между щастието и продуктивността – къде се губи резултатът?
2026-04-30
Организациите стават по-ефективни, процесите се оптимизират, технологиите ускоряват всяка дейност, а очакванията към служителите растат с всяка изминала година. Говорим за ангажираност, благополучие и смисъл, изграждаме стратегии за задържане на таланти и инвестираме в развитието им.
И въпреки това си задаваме въпросът: защо резултатите често не го доказват? Защо продуктивността не следва инвестициите, а усещането за „работеща система“ все по-често се разминава с реалността?
Събитието NEXT LEVEL HR 2026, организирано от списание „Мениджър“ се завръща през 2026 г. с фокус върху въпроса „Работата място за щастие ли е?“ и keynote от международни лектори.
Запазете своето място още сега. Купете билети оттук.
В България над 3 милиона души са активно заети, а повече от 60% заявяват, че са удовлетворени от работата си, въпросът не е дали хората са щастливи на работното си място, а дали това води до реални резултати, продуктивност и устойчив бизнес.
Сред ключовите акценти в програмата е участието на Никлас Пирдол – международно признат лектор, експерт по човешко представяне и стратегия за таланти. Той е вдъхновил над 10 000 души на четири континента, има публикувани изследвания в областта на развитието на таланти и е съавтор на книга за мотивацията. Неговата keynote лекция поставя фокус върху връзката между развитието на хората, лидерството и дългосрочните резултати.
В програмата участие ще вземе и Берна Озтиназ, президент на Европейската асоциация по управление на хора, която ще открие дискусията с keynote, посветен Директивата на ЕС за прозрачност в заплащането (Директива (ЕС) 2023/970).
Първият панел ще продължи в дискусия за прозрачността във възнагражденията – кога тя изгражда доверие и кога разкрива структурни слабости в организациите. В разговора се включват Берна Озтиназ, президент, Европейска асоциация по управление на хора, доц. д-р. Щерьо Ножаров, икономист, и Пламен Макавеев, изпълнителен директор, Manpower България, с модератор Мирослава Маркова, мениджър отдел „Човешки ресурси“, „ВМ Финанс Груп“.
В разговора: “Новото лице на HR: по-малко администрация, повече време за хората”, ще се включат: Мартин Орешарски, директор „Удостоверителни услуги“, „БОРИКА“ АД и Йорданка Костова, генерален мениджър „Човешки ресурси“, „Пощенска банка“.
Темата за ефективността продължава с панела „Заплатите растат, продуктивността – не“, който ще анализира разминаването между възнаграждения и реални резултати. Участници са Адриан Николов, старши икономист, „Институт за пазарна икономика“, Калоян Петров, професионален коуч и Ваня Богданова, управител, HR Steps.
Във фокуса на дискусиите ще бъде и въпросът за растежа – защо някои от най-успешните организации съзнателно не увеличават броя на служителите си, а инвестират в ефективност, технологии и автономия. По темата ще говори Анна Габровска, ръководител отдел „Култура и човешки капитал“, „Филип Морис България“.
Микромениджмънтът, като широко разпространена практика в организациите – също ще бъде поставен под въпрос. В много компании контролът се представя като грижа, а липсата на доверие – като „внимание към детайла“. Микромениджмънтът не се разпознава като проблем, а като стандарт. В панела участват Владимир Борачев, професионален сертифициран и акредитиран коуч, Роси Кузманова, директор „Управление на човешкия капитал“, „Първа инвестиционна банка“, които ще разгледат границата между контрол и доверие в управлението.
Събитието ще продължи с разговор за Agentic AI – автономни системи, които не просто изпълняват задачи, а вземат решения и се учат. Участник е Атанас Киряков, президент, Graphwise.
Форумът ще завърши с дискусията „Трудната HR истина за ангажираността“, която поставя под съмнение идеята за щастието като бизнес KPI. В разговора участват Нели Запрянова, психолог и консултант по когнитивно-поведенческа терапия, Румяна Босева, управляващ партньор, ARS Bulgaria, с модератор Михаил Стефанов, Culture and Talent Manager, Aurubis Bulgaria.
NEXT LEVEL HR 2026 не предлага готови отговори. Той поставя трудните въпроси – за заплатите, продуктивността, управленската култура и ролята на HR в реалния бизнес.
И най-важното – събира хората, които са готови да ги обсъждат открито.
NEXT LEVEL HR 2026 ще завърши с networking с над 350 HR професионалисти и лидери. Не пропускайте шанса да сте част от събитието.
Купете своите билети сега.
Членовете на БСК ползват 10% отстъпка от цената на билетите с промокод: partner10.

***********
ГЕНЕРАЛЕН ПАРТНЬОР: ARS
ОСНОВНИ ПАРТНЬОРИ: Borica; Philip Morris Bulgaria
С ПОДКРЕПАТА НА: Fibank; HR Steps; Manpower Bulgaria; In Your Hands; Aurubis; Graphwise; HR One; Bottega
ИНСТИТУЦИОНАЛНИ ПАРТНЬОРИ: Българска стопанска камара; Френско-българска търговска и индустриална камара; Confindustria Bulgaria; BASSCOM;
МЕДИЙНИ ПАРТНЬОРИ: Българска национална телевизия; Dir.bg

Практическа конференция "Митническите представители в новата европейска реалност: реформа, дигитализация и отговорност“
2026-05-05 08:00 - 17:00
Националната организация на митническите агенти (НОМА) и Паневропейската конфедерация на митническите агенти (CONFIAD) отправят покана към своите членове и партньори за участие в
Практическа конференция „Митническите представители в новата европейска реалност: реформа, дигитализация и отговорност“
12 май 2026 г. (вторник)
хотел Intercontinental Sofia, гр. София
ПРОГРАМА:
09:00 – 9:30 Регистрация пред зала Библиотека
09:30 – 09:45 Откриване на Конференцията
09:45 – 10:30 Панел 1. Европейската митническа реформа – Confiad
Лектори: EnrikaNaujoke-Director | CustomsClear/Yves Melin/Dr. Massimo De Gregorio

Реформа на Съюзен митнически кодекс – какво реално се променя
EU Customs Data Hub – край на декларационния модел?
Централизация на контрола на ниво ЕС
Нискостойностни пратки (e-commerce explosion)- Yves Melin
Въздействие върху митническите представители
Модерирана дискусия

10:30 – 11:00 Кафе-пауза
11:00 – 12:00 Панел 2. Дигитализация и опростяване на митническите формалности – Агенция Митници
Лектори: Пламен Павлов – зам.-директор АМ / Илиана Цоловска – директорр на Дирекция „Последващ контрол“ АМ [tbc]

Дигитализация на формалностите – реално облекчение или повече контрол?
Централизирано оформяне и единна точка на контакт
Връзка между системите (митници, други регулатори, ЕС платформи)
Практически проблеми при внедряване
ОИО + новият формат Trust & Check Traders
Модерирана дискусия с лекторите от Агенция „Митници“

12:00 – 13:00 Панел 3. CBAM – реалност и напрежение
Лектори: ИАОС [tbc], Десислава Банчева, Yves Melin

Практическо прилагане на Регламент (ЕС) 2023/956
Роля на митническия агент в CBAM процеса
Връзка митници – CBAM – други органи
Административна тежест за бизнеса
Модерирана дискусия

13:00 – 14:00 Обяд
14:00 – 14:40 Панел 4. Различия в ЕС – реалността на вътрешния пазар – CONFIAD
Лектори: Irene Guardiola, Piero Bellante, Dr. Massimo De Gregorio

Различни митнически практики в ЕС
Национални модели за лицензиране и сертифициране
Конкурентни предимства на отделни държави
Практически примери от държави членки
Модерирана дискусия

14:40 – 15:00-Представяне на партньор на събитието – LEVIA HUB
15:00 – 15:30 Кафе-пауза
15:30 – 16:00 Панел 5. „Митническото обслужване – гледната точка на бизнеса“ – БСК
Лектор: Станислав Попдончев, зам.-председател и главен финансов директор на БСК

Представяне на резултатите от анкета сред бизнеса
Основни предизвикателства при внос и износ
Очаквания към митническите представители
Административна тежест и ефективност
Модерирана дискусия

16:00 – 16:15 Закриване на Конференцията
***
16:30 – 18:00 Общо събрание на НОМА /Социална програма за чуждестранните участници в Конференцията
***
Конференцията ще бъде изпълнена с дискусии по теми, свързани с митническите дейности и работата на митническите представители в България и в страните членки на ЕС. Не пропускайте тази възможност да задълбочите разбиранията си за най-новите предизвикателства в бранша, да получите отговори на интересуващите Ви въпроси, да се запознаете с чуждия опит или да споделите Вашия с колеги.
Работен език на конференцията: български и английски с осигурен симултантен превод
Онлайн регистрация за конференцията
ВКЛЮЧЕТЕ СЕ И В НАШАТА АНКЕТА (до 7 май) ТУК!

Global Innovation Summit 2026 (Базел, Швейцария)
2026-05-06
Час и място

06.05.2026 г., 10:00 ч. – 19:00
Messe Basel, Messepl. 10, 4058 Basel, Швейцария

За събитието

Глобалната среща на върха за иновации 2026 е вашата възможност да стартирате своя иновационен проект с международни партньори, да укрепите бизнеса си и да проучите подходящи възможности за финансиране в над 40 държави.
Еднодневното събитие ще се проведе в сряда, 6 май 2026 г., в Messe Basel, Швейцария.
Защо да присъствате на Глобалната среща на върха за иновации 2026?
Глобалната среща на върха за иновации е редовна среща, организирана в рамките на Eureka, най-голямата световна мрежа за подкрепа на съвместни иновации.
Изданието през 2026 г. се организира от швейцарския председател Eureka, представляван от Innosuisse, и се фокусира върху иновациите в биотехнологичната индустрия, съчетани с базови технологии и услуги като дигитализация, транслационни изследвания и разработки, химия, производство, контрол и процеси на контрол на качеството и др.
Тя ще включва международна публика, вдъхновяващи основни доклади и силен фокус върху намирането на партньори за международни проекти. С очаквани хиляда участници, срещата на върха предлага уникална възможност да превърнете идеите си в действия в глобален мащаб.
Глобалната среща на върха за иновации се провежда едновременно с ежегодния Швейцарски ден на биотехнологиите и има за цел да свърже швейцарската биотехнологична екосистема с глобалния бизнес и наука, за да се засили международното сътрудничество.

Разгледайте международното сътрудничество
Създайте смислени връзки за финансиране на проекти
Учете се от лидерите в индустрията
Вдъхновете се
Бъдете с една крачка напред
Насладете се на преживяването
Участвайте безплатно

Регистрирайте се тук!

За повече информация:
Миряна Недева
m.nedeva@bia-bg.com

FUTUREBUILD Connects
2026-05-12 - 2026-05-14
Час и място

12.05.2026 г., 10:00 ч. – 14.05.2026 г., 19:00 ч.
Halls S2 – S4, Excel London, 1 Western Gateway, London E16 1XL, Великобритания

За събитието

Добре дошли на индивидуалните срещи на Futurebuild 2026!
Като част от Futurebuild 2026, Innovate UK е домакин на индивидуални срещи, където ще имате възможност да се свържете с ключови лица, вземащи решения, и експерти от индустрията от Обединеното кралство и от чужбина, в организирана обстановка в един и същи ден.
Провеждано ежегодно в лондонския Excel, то свързва вземащите решения в индустрията, революционните и променящите се личности, за да изследват материали, решения и идеи, оформящи по-добра застроена среда.
Трябва да се регистрирате за безплатния билет за Futurebuild, за да получите достъп до зоната за изложение и срещи: Futurebuild London | Бъдещето на застроената среда.
Регистрирайте се тук!
Как се възползват участниците от участието в събитието?
Като делегати или изложители, можете да отделите време, за да представите бизнеса си по време на индивидуални срещи. Можете да споделите знанията си, за да изградите сътрудничество, да се възползвате от възможностите във Великобритания и чужбина и да откриете иновативни разработки в света на устойчивото строителство и новите материали.
По-конкретно, можете:

Да повишите осведомеността за вашите продукти и услуги
Да откриете пазарни възможности, бариери и ключови прозрения
Да изградите и откриете взаимоотношения с потенциални бизнес партньори
Да научите ключови идеи за стимулиране на растежа, сътрудничеството и икономическите предимства
Да се ​​срещнете със специалисти по иновации и растеж, за да ви посъветват относно подкрепата за растежа

За да увеличите максимално възможността, трябва да подготвите онлайн профил преди деня, за да представите вашите продукти и услуги и да резервирате предварително индивидуалните си срещи. В деня на събитието ще присъствате лично на вашите 20-минутни срещи.
В първия ден на Futurebuild, 12 май 2026 г., ще се проведат само предварително резервирани срещи, не е възможно да се резервират срещи в самия ден.
Ако не можете да присъствате лично на Futurebuild, ви предлагаме възможността да се срещнете онлайн на 13 и 14 май. Въпреки това, силно ви препоръчваме да посетите изложението на живо.
Кой може да участва?
Събитието за намиране на партньори е отворено за всеки, който има интерес към строителния сектор на Обединеното кралство.
Приветстваме и професионалисти от други сектори, които желаят да научат повече за строителството и устойчивото строителство на Обединеното кралство; сектори с голямо значение са:

Материали
Модерно производство
Възобновяема енергия
Зелени иновации
Кръгова икономика
Социална устойчивост
Оформяне на пространството и устойчива инфраструктура

Възможности за работа в мрежа: Събитието предоставя чудесна възможност да се срещнете и свържете със съмишленици, както и с експерти във вашата област. Можете да създадете ценни връзки, които могат да ви помогнат да развиете кариерата или бизнеса си.
Споделяне на знания: Събитието включва експертни лектори, които споделят своите прозрения и знания по определена тема. Това може да предостави на участниците нови идеи, перспективи и стратегии, които те могат да приложат в работата или личния си живот.
Изградете разпознаваемост на марката: Ако сте собственик на бизнес или предприемач, участието в събитието може да бъде чудесен начин да изградите разпознаваемост на марката и да се свържете с потенциални клиенти.
Разгледайте нови продукти и услуги: Събитието представя нови продукти и услуги, които са релевантни за индустрията или областта. Като присъстват на него, участниците могат да научат за тези продукти и услуги, както и да ги сравнят и оценят.
Кои ключови теми ще бъдат разгледани на събитието?
Приветстваме професионалисти, които искат да се свържат по теми, свързани с устойчиво строителство, иновации и нулеви нетни емисии. Съответните сектори включват:

Устойчиви строителни материали
Съвременни методи на строителство и усъвършенствано производство
Възобновяеми и интелигентни енергийни решения
Зелени технологии и иновации
Кръгова икономика и ресурсна ефективност
Социална стойност и въздействие върху общността
Устойчива инфраструктура и изграждане на пространство

Регистрирайте се тук!

За повече информация:
Миряна Недева
m.nedeva@bia-bg.com

Семинар "МКВЕГ/СВАМ: Практическо прилагане, емисионни фактори и верификация на данните"
2026-05-12 10:00 - 13:00
БСК организира семинар по прилагането на Механизма за корекция на въглеродните емисии на границите (МКВЕГ- CBAM): практическо прилагане, емисионни фактори и верификация на данните за вносители на желязо, алуминий, торове, цимент, електричество от ЕС и трети държави.
МКВЕГ се прилага в пълния си обхват от 2026 г., като от 2023 г. до края на 2025г. е преходен период. Това постепенно въвеждане е съобразено с постепенното премахване на безплатните квоти по Схемата за търговия с емисии (СТЕ) на ЕС, за да се подпомогне декарбонизацията на промишлеността на ЕС.
Семинарът ще се проведе на 12 май 2026 г., от 10 до 13 часа, в зала „Слънце“ на БСК (ул. Чаталджа 76, София).
Лектори:

Инж. Виолета Христова – водещ верификатор на емисии на парникови газове по СТЕ и специалист на ООН по изменение на климата с над 25 години опит. Ръководената от нея „Емисерт В“ е реализирала стотици проекти в индустриалния, енергийния и публичния сектор.
Явор Василев – експерт в търговията с квоти за емисии на парникови газове с над 15 години опит на българския пазар. Управляваната от него „Либра Енерджи“ работи с водещи предприятия от индустриалния, транспортния и енергийния сектор..

В рамките на семинара ще бъде засегната връзката между CBAM и процесите по верификация, сходни с одитите по Системата за търговия с емисии, което ще даде допълнителна практическа насоченост.
Можете да формулирате предварително въпросите си, които да изпратите с регистрацията си. Освен това, през цялото време участниците ще имат възможност да задават въпроси.
Такса за участие в семинара е 100 € с включен ДДС,
платeни по сметката на БСК:
[REDACTED]
BIC код STSABGSF
Банка ДСК ЕАД
Основание: „Участие в семинар МКВЕГ 12.05.2026“
Молим за Вашите регистрации до 11 май ТУК !
За контакт: 02 93 209 21; v.dimitrov@bia-bg.com; i.pavlova@bia-bg.com.
ПРОГРАМА
9.30 – 10:00 ч.: Регистрация на участниците
10.00 – 10:10 ч.: Откриване на семинара
10:10 – 10:40 ч.: Основни изисквания на CBAM и задължения на вносителите и производителите
10:40 – 11:10 ч.: Емисионни фактори – по подразбиране и реални емисии: подходи и предизвикателства
11:10 – 11.30 ч.: Кафе-пауза
11.30 – 12.30 ч.: Верификация на данните и подготовка за одит
12.30 – 13:00 ч .: Въпроси и отговори
13:00 ч.: Лек бюфет
